b'\n_START_ARTICLE_\nDuo Duo\n_START_SECTION_\nLiv og virke\n_START_PARAGRAPH_\nSom ung under kulturrevolusjonen ble han sendt til landsbygden ved innsj\xc3\xb8en Baiyangdian (\xe7\x99\xbd\xe6\xb4\x8b\xe6\xb7\x80), der han begynte \xc3\xa5 lese og skrive poesi. Flere av hans skolekamerater skulle ogs\xc3\xa5 bli kjente som ekspontenter for den underjordiske poesibevegelsen kalt \xc2\xabt\xc3\xa5kedikterne\xc2\xbb  (kinesisk: \xe6\x9c\xa6\xe8\x83\xa7\xe8\xaf\x97\xe4\xba\xba; pinyin: M\xc3\xa9ngl\xc3\xb3ng Sh\xc4\xabr\xc3\xa9n): Bei Dao, Gu Cheng og Mang Ke._NEWLINE_Duo Duo tidlige dikt er korte og elliptiske og i noen av dem er det henspilling til politiske temaer. I hans tidlige dikt finnes det mange spor som leder til vestlige diktere som Charles Baudelaire, Marina Tsvetajeva og Sylvia Plath. Hans stil gjenomgikk en utvikling midt o 1980-\xc3\xa5rene til lengre og mer filosofisk poesi. Til forskjell fra Bei Daos korthugne billeddspr\xc3\xa5k skrev Duo Duo lengre poesi med vekt p\xc3\xa5 lyd og retorikk. Noen av hans dikt grenser til essyistikk som Leksjoner fra 1984 (\xe8\xaf\xb2\xe6\x95\x99), som talte til Kinas \xc2\xabtapte generasjon\xc2\xbb p\xc3\xa5 samme vis som Bei Daos dikt Svar._NEWLINE_I 1989 var Duo Duo vitne til protestene p\xc3\xa5 Den himmelske freds plass. Ved en tilfeldighet var han den 4. juni booket p\xc3\xa5 et fly til London for poesiopplesning p\xc3\xa5 British Museum. Han levde deretter i mange \xc3\xa5r i Storbritannia, Canada og Nederland. Hans poetiske spr\xc3\xa5k gjennomgikk der en forsndring med tema som eksil og rotl\xc3\xb8shet. Duo Duo begynte ogs\xc3\xa5 \xc3\xa5 benytte det kinesiske spr\xc3\xa5k p\xc3\xa5 et mer selvbevisst vis. I blant er hans dikt p\xc3\xa5 gr\xc3\xa4nsen til det ugjennomtrenglige men likevel meget effektive, som for eksempel diktet Betrakter havet (\xe7\x9c\x8b\xe6\xb5\xb7)._NEWLINE_I 2004 vendte Duo Duo tilbake til Kina der han ble hedret b\xc3\xa5de av en yngre generasjon poeter og fikk en litter\xc3\xa6r rehabilitering. Han underviser ved universitetet i Hainan, dit den kinesiske poeten Su Dongpo (Su Shi, 1037\xe2\x80\x931101) en i sin tid ble sendt i indre eksil av det kinesiske hoff.'